**Elevfravær i skolen – felles retningslinjer for Kvitsøy skole**

**Formål:**

Disse retningslinjene skal være et godt verktøy for ansatte og leder i Kvitsøyskolen i arbeidet med å forebygge, dokumentere og iverksette nødvendige tiltak i forbindelse med elevers fravær slik at alle elever får den opplæringen de har rett og plikt til. Videre skal retningslinjene være til hjelp for elever og foreldre i spørsmål rundt ulike former for fravær.

**Hva er fravær i skolen?**

Hver enkelt undervisningsenhet en elev mister grunnet manglende tilstedeværelse uten å være erstattet av alternativ type undervisning defineres som fravær fra undervisningen. Elever kan ha gyldig eller ugyldig fravær fra undervisningen.

**Gyldig eller ugyldig fravær?:**

Et hvert fravær regnes som ugyldig inntil skolen har fått beskjed av foresatte om årsaken til fraværet og skolen har definert årsaken til fraværet som gyldig. Det kan forekomme legitime årsaker til at foresatte ikke får varslet skolen på de måter og innen de frister som er nedfelt i skoles rutiner. Dersom ikke skolen har fått melding om elevens fravær innen 3 dager tar kontaktlærer kontakt med foresatte..

**Rett og plikt til grunnskoleopplæring:**

**Opplæringsloven §2-1.** *Rett og plikt til grunnskoleopplæring*

Barn og unge har plikt til grunnskoleopplæring, og rett til ein offentleg grunnskoleopplæring i samsvar

med denne lova og tilhøyrande forskrifter. Plikten kan ivaretakast gjennom offentleg

grunnskoleopplæring eller gjennom anna, tilsvarande opplæring. Retten til grunnskoleopplæring gjeld når det er sannsynleg at barnet skal vere i Noreg i meir enn tre månader. Plikta til grunnskoleopplæring byrjar når opphaldet har vart i tre månader. Departementet kan i særlege tilfelle frita elevar frå denne plikta.

Grunnskoleopplæringa skal til vanleg ta til det kalenderåret barnet fyller 6 år. Dersom det etter

sakkunnig vurdering er tvil om barnet er komme tilstrekkeleg langt i utviklinga si til å starte i skolen,

har barnet rett til å utsetje skolestarten eitt år dersom foreldra krev det. Etter sakkunnig vurdering og

med skriftleg samtykke frå foreldra kan kommunen i særlege tilfelle vedta å utsetje skolestarten eitt

år. Dersom foreldra søkjer om det eller samtykkjer, kan kommunen etter sakkynnig vurdering la eit

barn ta til på skolen eitt år før når det innan 1. april har fylt 5 år. Retten og plikta til opplæring varer til eleven har fullført det tiande skoleåret. Etter sakkunnig vurdering og med skriftleg samtykkje frå foreldra kan kommunen heilt eller delvis vedta å frita ein elev for opplæringsplikta dersom omsynet til eleven tilseier det.

Dersom ein elev utan å ha rett til det har fråvære frå den pliktige opplæringa, kan foreldra eller andre

som har omsorg for eleven, straffast med bøter dersom fråværet kjem av at dei har handla forsettleg

eller aktlaust. Offentleg påtale blir ikkje reist utan når kommunen set fram krav om slik påtale

**Konsekvens av fravær:**

Alle elever har fravær fra undervisningen. På et ikke fast definerbart sted går fravær fra å være naturlig til å bli problematisk. Den umiddelbare konsekvensen av fravær i skolen er at eleven mister den undervisningen eleven rettmessig har krav på. Alvorligheten av fravær øker med mengden og hyppigheten av fravær. Konsekvens av hyppig og / eller langvarig fravær er vanligvis svake grunnleggende ferdigheter og læringsresultater, noe som reduserer elevens videre utsikter til utdanning, arbeid, helse og livskvalitet. Studier viser at sannsynligheten for at en elev faller fra videregående opplæring er større for elever med mye fravær allerede i grunnskolealder. Nyere forskning påviser også en klar sammenheng mellom fravær i skoletiden og senere deltakelse i arbeidslivet og øvrige sosiale arenaer.

**Meldeplikt ved sykdom/behandling:**

For at skolen skal være trygge på at elevene har kommet vel fram til skolen, skal foresatte til elever fra 1. til 4. trinn gi beskjed til skolen om morgenen dersom elever er syke eller borte

fra skolen av andre årsaker. Alt fravær til elever skal meldes av foresatte uavhengig av klassetrinn raskest mulig og innen 3 dager. Ved fravær skal det leveres skriftlig melding. Skolen oppfordrer alle om så langt det er mulig å legge nødvendig behandling utenom skoletiden. På grunn av Kvitsøys beliggenhet vil spesialhelsetjenester medføre større fravær enn i mer tettbygde strøk.

**Bekymringsfullt fravær:**

Av og til vil elever komme for sent til timer, la være å møte opp eller forlate skolen i skoletiden uten tillatelse verken fra skolen eller foresatte. Dette defineres som skulk og er ugyldig fravær. Skolens reaksjoner på ugyldig fravær skal hjemles i skolens ordensreglement. Foreldre skal alltid informeres når skolen oppdager ugyldig fravær. Hyppig ugyldig fravær, gjerne i kombinasjon med korttidsfravær grunnet sykdom gir grunn til bekymring.

**Definisjon av bekymringsfullt fravær:**

* Når en elev har et fravær fra skolen på mer enn 10 dager eller 20% fravær i løpet av 4 uker (fratrukket eventuelle permisjoner eller opphold i behandlingsinstitusjon).
* Etter tre dagers sammenhengende udokumentert fravær.
* Når det er hyppige kortere udokumenterte fraværsperioder i enkelttimer eller enkeltfag.
* Når det er uklare meldinger vedrørende fravær eller skolen er usikker på meldingens gyldighet.
* Når elever stadig kommer for sent til timer, unnvikende atferd (f.eks: når elevene trekker seg unna, vandrer i gangene, unngår fellesskapet og kontakt med andre elever/lærere).
* Elever som er på skolen, men har vedvarende somatiske plager som vondt i hodet, kvalm, klump i magen (spesielt etter ferie, helger og overganger fra barnehage/barneskole -barneskole/ungdomsskole, skolebytte eller andre familiære/sosiale forhold).

Kontaktlærer skal innkalle foresatte og drøfte elevens skolesituasjon umiddelbart når ett eller flere av overnevnte punkter gjør seg gjeldende. Skolen utarbeider egen tiltaksplan med bakgrunn i drøftingene med foresatte.

**Permisjon fra undervisningen:**

**Opplæringsloven § 2-11.** Permisjon frå den pliktige opplæringa

Når det er forsvarleg, kan kommunen etter søknad gi den enkelte eleven permisjon i inntil to veker. Elevar som høyrer til eit trussamfunn utanfor Den norske kyrkja, har etter søknad rett til å vere borte frå skolen dei dagane trussamfunnet deira har helgedag. Det er eit vilkår for retten at foreldra sørgjer for nødvendig undervisning i permisjonstida, slik at eleven kan følgje med i den allmenne undervisninga etter at permisjonstida er ute.

**Permisjon fra undervisningen:**

Når det er forsvarlig, kan skolen etter søknad gi den enkelte elev permisjon i inntil to uker. Søknad må fremmes senest 1 uke før ønsket permisjonen begynner. Søknad om permisjon fremmes på fastlagt skjema. Når en elev er innvilget skolefri, plikter således

Når det er forsvarlig, kan skolen etter søknad gi den enkelte elev permisjon i inntil to uker. Søknad må fremmes senest 1 uke før ønsket permisjon begynner. Søknad om permisjon fremmes på fastlagt skjema. Når en elev er innvilget skolefri, plikter således foreldre/foresatte å sørge for at eleven får den nødvendige undervisningen i permisjonstiden. Skolen har ingen plikt til å planlegge og tilrettelegge elevens undervisning i permisjonstiden utover det som ordinært ville påløpt. Det kan heller ikke forventes at eleven senere vil få ekstra undervisning av grunner som måtte komme av fraværet.

Ved sykdomsfravær må elevene være forberedt på en ekstra innsats for å komme à jour i faget. Elevene må selv være oppsøkende i forhold til dette, men skolen skal være behjelpelig med å legge til rette slik at eleven får grunnlag for vurdering i faget, jfr. §3-3 i Opplæringsloven.

**SKOLENS PROSEDYRER FOR REGISTRERING OG OPPFØLGING AV ELEVFRAVÆR**

**1.** Alt fravær skal registreres av kontaktlærer. Faglærer skal melde fra til kontaktlærer.

**2.** Foresatte skal levere skriftlig melding til skolen ved alle typer fravær (også timefravær).

**3.** Kontaktlærer skal ta kontakt med foresatte dersom slik melding mangler.

**4.** Ved fravær på mer enn tre dager skal elevens foresatte ta kontakt med skolen og melde fra om årsaken til fraværet.

**5.** Dersom skolen ikke får en melding om årsak til elevens fravær innen tre dager, skal kontaktlærer ta kontakt med foresatte.

**6.** Dersom en elev har høyt fravær (mer enn 10 dager eller 20% fravær i løpet av 4 uker), skal kontaktlærer innkalle foresatte og drøfte elevens fravær og tiltak drøftes. Skolens ledelse orienteres.

**7.** Eleven og foreldre tilbys samtale med helsesøster på skolen.

**8.** Dersom fraværet fortsetter innkaller rektor til møte med foreldre, elev, kontaktlærer og eventuelt sosiallærer, helsesøster. Med foreldrenes samtykke kan skolens PPT-medarbeider også innkalles. Gruppen drøfter elevens situasjon, utarbeider konkrete tiltak.

**9.** Drøft videre tiltak i skolens ressursgruppe, anonymt eller med samtykke fra foresatte.

**10.** Dersom problemet vedvarer viderehenvises saken til PPT, BUP og/eller barnevernstjenesten.

Retningslinjer utarbeidet i Kommunens Ressursgruppe 11.4.2013